
ПРОТОКОЛ № 1
от дейността на Комисията за разглеждане, оценяване и класиране на оферти по реда на чл. 54 – 60а от Правилника за прилагане на Закона за обществените поръчки (ППЗОП), за участие в публично състезание възлагане на обществена поръчка с предмет: „Ремонт и рехабилитация на уличното платно на ул.”Зора” между о.т.365-435 и ул.”Детелина” между о.т.435 – 432 в гр.Мъглиж”, с уникален номер 01073-2020-0011, открита с Решение № РД-09-239/ 09.06.2020 г.
Днес, 01.07.2020 г. от 13:00 часа в заседателната зала на община Мъглиж се събра Комисия, определена със Заповед № РД-09-299/ 01.07.2020 г. на Господин Господинов– Кмет на Община Мъглиж, в състав: 

Председател: 

Адв. Петър Първанов – правоспособен юрист - магистър „Право”

Членове:

Деляна Емануилова – Ст. счетоводител - магистър „Счетоводство и контрол”

Инж. Гергана Иванова – Гл. експерт УТ – магистър ПГС технология

Комисията се събра да разгледа, оцени и класира подадените оферти в процедура за избор на изпълнител на обществена поръчка с горепосочения предмет. Председателят на комисията провери състава на присъстващите и след като установи, че присъстват всички членове на комисията, откри заседанието. 
На заседанието на комисията присъстваха представители на участниците, както следва:

1. Христо Любомиров Йорданов – упълномощен представител на „Диел трейд” ЕООД, гр. София.

Не присъстваха представители на средствата за масово осведомяване.

Съгласно чл. 48, ал. 6 ППЗОП се подписа приемателно-предавателен протокол, с който длъжностното лице по приемане на офертите, предаде постъпилите оферти, ведно с Регистър на получените оферти на председателя на комисията.

Председателят на комисията изчете Заповедта за назначаване на комисия и входящия регистър на подадените оферти. След запознаване със списъка на участниците, председателят и членовете на комисията подписаха декларация по чл. 103, ал. 2 от ЗОП.

Председателят на комисията докладва, че в деловодството на Възложителя са получени 3 /три/ оферти за участие по настоящата процедура, върху които са отразени: подателя, получателя, предмета на поръчката, входящия номер, и датата и часът на внасянето й, както следва:

1. „Пътно строителна компания Ес Би Ес” АД, гр. Стара Загора, ул. Христо Ботев № 92, рег. № 26-69-3/ 30.06.2020 г. в 13:42 часа.

2. „ДИЕЛ ТРЕЙД” ЕООД, гр. София, бул. Витоша № 66, ет. 5, рег. № 50-1169-3/ 30.06.2020 г. в 14:44 часа.

3. „АСФА” ООД, гр. Стара Загора, ул. Атанас Кожухаров бл. 15, вх. А, ет. 7, ап. 33, рег. № 50-11-4/ 30.06.2020 г. в 15:30 часа.

Комисията пристъпи към отваряне на получените оферти по реда на постъпването им. 

За ОФЕРТА № 1: „Пътно строителна компания Ес Би Ес” АД
Комисията отвори запечатаната непрозрачна опаковка и оповести нейното съдържание. Комисията провери за наличието на отделен запечатан плик с надпис „Предлагани ценови параметри“. 

Комисията осъществи проверката си за свойството „прозрачност” на плика с надпис „Предлагани ценови параметри“, като действаше в обичайните за това условия, т.е. плика беше повдигнат от повърхността и разгледан на дневна светлина, нормално проникваща в помещението, като установи, че през хартиената материя на плика не се различаваха графични елементи.

Председателят на комисията оповести съдържанието на папката с документите.

На основание чл.54, ал.4 от ППЗОП трима от членовете на комисията подписаха техническото предложение на участника и плика с надпис „Предлагани ценови параметри“.

На основание чл.54, ал.5 от ППЗОП председателят на комисията предложи и представителят на „ДИЕЛ ТРЕЙД” ЕООД – Христо Йорданов, пълномощник, подписа плика с надпис „Предлагани ценови параметри“ на участника “Пътно строителна компания Ес Би Ес“ АД, гр. Стара Загора. Представителят на „Диел трейд“ ЕООД – Христо Йорданов, пълномощник, отказа да подпише техническото предложение на участника “Пътно строителна компания Ес Би Ес“ АД, гр. Стара Загора.

За ОФЕРТА № 2: „ДИЕЛ ТРЕЙД” ЕООД 

Комисията отвори запечатаната непрозрачна опаковка и оповести нейното съдържание. Комисията провери за наличието на отделен запечатан плик с надпис „Предлагани ценови параметри“.
Комисията осъществи проверката си за свойството „прозрачност” на плика с надпис „Предлагани ценови параметри“, като действаше в обичайните за това условия, т.е. плика беше повдигнат от повърхността и разгледан на дневна светлина, нормално проникваща в помещението, като установи, че през хартиената материя на плика не се различаваха графични елементи.

Председателят на комисията оповести съдържанието на папката с документите.

На основание чл.54, ал.4 от ППЗОП трима от членовете на комисията подписаха техническото предложение на участника и плика с надпис „Предлагани ценови параметри“.

За ОФЕРТА № 3: „АСФА” ООД
Комисията отвори запечатаната непрозрачна опаковка и оповести нейното съдържание. Комисията провери за наличието на отделен запечатан плик с надпис „Предлагани ценови параметри“. 
Комисията осъществи проверката си за свойството „прозрачност” на плика с надпис „Предлагани ценови параметри“, като действаше в обичайните за това условия, т.е. плика беше повдигнат от повърхността и разгледан на дневна светлина, нормално проникваща в помещението, като установи, че през хартиената материя на плика не се различаваха графични елементи.

Председателят на комисията оповести съдържанието на папката с документите.

На основание чл.54, ал.4 от ППЗОП трима от членовете на комисията подписаха техническото предложение на участника и плика с надпис „Предлагани ценови параметри“.

На основание чл.54, ал.5 от ППЗОП председателят на комисията предложи и представителят на „ДИЕЛ ТРЕЙД” ЕООД – Христо Йорданов, пълномощник, подписа плика с надпис „Предлагани ценови параметри“ на участника “АСФА“ ООД, гр. Стара Загора. Представителят на „Диел трейд“ ЕООД – Христо Йорданов, пълномощник, отказа да подпише техническото предложение на участника “АСФА“ ООД, гр. Стара Загора.

С това приключи публичното заседание на комисията в 16:00 часа. Председателят на комисията закри заседанието и насрочи следващо заседание за разглеждане на офертите за 28.07.2020г. от 11:00 часа.

* * *

На 28.07.2020г., в 11:00 часа, комисията се събра в пълен състав и продължи своята работа по преглед на офертите на участниците – преценка на документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя и констатира следното:

Участник  № 1: „Пътно строителна компания Ес Би Ес” АД
При проверка на представените от участника документи по чл. 39, ал. 2 от ППЗОП, Комисията установи, че същите съответстват с изискванията към личното състояние и критериите за подбор, поставени от Възложителя. 
Не се откриха пропуски или непълноти, които да налагат изпълнение на действията по чл.54, ал.8 и ал.9 от ППЗОП.
С оглед гореизложеното, Комисията взе единодушно решение - допуска участника до разглеждане на техническото предложение.

Участник  № 2: „ДИЕЛ ТРЕЙД” ЕООД
При проверка на представените от участника документи по чл. 39, ал. 2 от ППЗОП, Комисията установи, че същите съответстват с изискванията към личното състояние и критериите за подбор, поставени от Възложителя. 
Не се откриха пропуски или непълноти, които да налагат изпълнение на действията по чл.54, ал.8 и ал.9 от ППЗОП.
С оглед гореизложеното, Комисията взе единодушно решение - допуска участника до разглеждане на техническото предложение.

Участник №3: „АСФА” ООД 
При проверка на представените от участника документи по чл. 39, ал. 2 от ППЗОП, Комисията установи, че същите съответстват с изискванията към личното състояние и критериите за подбор, поставени от Възложителя. 
Не се откриха пропуски или непълноти, които да налагат изпълнение на действията по чл.54, ал.8 и ал.9 от ППЗОП, поради което и с аргумент от чл.54, ал.8 от ППЗОП настоящият протокол не следва да бъде изпращан до участниците и не следва да бъде публикуван в профила на купувача.

С оглед гореизложеното, Комисията взе единодушно решение - допуска участника до разглеждане на техническото предложение.
На закрито заседание на 15.03.2021г. в 09.00 часа комисията се събра в пълен състав и преди да продължи работата си и установи следното:

С Решение № РД-09-239 от 10.06.2020г. на Кмета на община Мъглиж е обявено провеждане на обществената поръчка за строителство чрез публично състезание по реда на ЗОП, с предмет: Избор на изпълнител на строително – монтажните работи за реализиране на строеж: „Ремонт и рехабилитация на уличното платно на ул.”Зора” между о.т.365-435 и ул.”Детелина” между о.т.435 – 432 в гр.Мъглиж”.
Поръчката е вписана в РОП с номер 01073-2020-0011.

С цитираното решение са одобрени обявлението и документацията за участие. В обявлението и в документацията за участие изрично е посочено, че общата прогнозна стойност на обществената поръчка е в размер на 491 083.50 лв. без ДДС. 

Във връзка с възможността, която чл.114 от ЗОП предвижда, Възложителят посочил, че към датата на откриване на процедурата не е осигурено финансиране за обществената поръчка. В този смисъл и изпълнението на договора се отлага до датата на осигуряване на средства за изпълнение на дейностите по настоящата обществена поръчка. Всяка от страните може да поиска писмено прекратяване на договора без предизвестие след изтичане на тримесечен срок от сключването му в случай на неосигурено финансиране.

На следващо място комисията установи, че с т.11 на Решение №48/30.01.2020г. на Общински съвет Мъглиж на основание чл.94, ал.3, т.2 от Закона за публични финанси е определен максималния размер на ангажиментите за разходи, които могат да бъдат поети от община Мъглиж през 2020г. в размер на 576 435 лв. с ДДС.

На комисията е известно и следното:

1. Община Мъглиж е сключила Договор № 28-20/ 10.02.2020 г. с предмет: предоставяне на строителни дейности, свързани с осигуряване на нормални условия за предвижване на моторни превозни средства през четвъртокласни пътища от общинската мрежа на Община Мъглиж: SZR 3085 – ІV с. Ветрен – с. Сливито и SZR 1081 с. Тулово – гр. Мъглиж в участъка гр. Мъглиж – с. Селце на стойност 168 000 (сто шестдесет и осем хиляди) лева с ДДС. Във връзка с възможността, която чл.114 от ЗОП предвижда, в договора е посочено, че към датата на сключване на договора не е осигурено финансиране. В договора изрично е посочена клауза, че на основание чл.114 от ЗОП всяка от страните може да поиска прекратяване на договора без предизвестие след изтичане на тримесечен срок от сключването му, ако ВЪЗЛОЖИТЕЛЯТ не осигури финансиране за изпълнение на предмета на договора. Към настоящия момент страните по договора не са упражнили това тяхно право.
2. Община Мъглиж е сключила Договор  № 147-19 от 29.07.2019 г. с предмет: Изпълнение на строително-монтажните работи при изпълнение на строеж: "Реконструкция на уличен водопровод в с. Ягода, Община Мъглиж-  II етап – Реконструкция на второстепенни клонове 1; 3; 4; 4.1; 5; 6; 7; 8; 9; 9.1; 10; 11; 12; 13; 14.А; 14.М; 16; 17; 18; 19; 20; 21; 36 и 37", на стойност 2 618 996.96 (два милиона шестстотин и осемнадесет хиляди деветстотин деветдесет и шест лева и деветдесет и шест стотинки) лева. Във връзка с възможността, която чл.114 от ЗОП предвижда, в договора е посочено, че към датата на сключване на договора не е осигурено финансиране. В договора изрично е посочена клауза, че на основание чл.114 от ЗОП всяка от страните може да поиска прекратяване на договора без предизвестие след изтичане на тримесечен срок от сключването му, ако ВЪЗЛОЖИТЕЛЯТ не осигури финансиране за изпълнение на предмета на договора. Към настоящия момент страните по договора не са упражнили това тяхно право. На 23.12.2020 г. между МРРБ и Община Мъглиж е сключено Споразумение № РД-02-30-79, получено в Община Мъглиж на 30.12.2020 г. под № 213-20, за осигуряване на средства за частично финансиране в размер на 200 000 (двеста хиляди) лева с начислен ДДС. 
Т.е. с ДДС поетите от община Мъглиж ангажименти за разходи до настоящия момент по сключени договори възлизат в размер на 2 586 996,96 лв. 

Ето защо комисията установи нарушения при откриването и провеждането на настоящата обществена поръчка чрез публично състезание по реда на ЗОП с предмет: Избор на изпълнител на строително – монтажните работи за реализиране на строеж: „Ремонт и рехабилитация на уличното платно на ул.”Зора” между о.т.365-435 и ул.”Детелина” между о.т.435 – 432 в гр.Мъглиж”, 

които не могат да бъдат отстранени, без това да промени условията, при които е обявена процедурата. Това е така, тъй като възложителят е обявил обществената поръчка, без да се съобрази с т.11 от Решение №48/30.01.2020г. на Общински съвет Мъглиж. 

Ако продължи провеждането на настоящата обществена поръчка, община Мъглиж ще попадне в хипотезата на „община с финансово затруднение“ съгласно чл.130а от Закона за публичните финанси. Това от своя страна ще доведе до откриване на процедура за финансово оздравяване с цел постигане на финансова устойчивост и стабилност на общинските финанси съгласно чл.130б, ал.1 от Закона за публичните финанси.

На следващо място комисията приема, че обществената поръчка чрез публично състезание по реда на ЗОП с предмет: Избор на изпълнител на строително – монтажните работи за реализиране на строеж: „Ремонт и рехабилитация на уличното платно на ул.”Зора” между о.т.365-435 и ул.”Детелина” между о.т.435 – 432 в гр.Мъглиж”, 

следва да бъде прекратена преди разглеждане и оценка на офертите на участниците, тъй като няма да бъде коректно спрямо тях, ако бъдат допуснати до участие, оценени техническите им предложения, да бъдат отворени ценовите им предложения, и след това комисията да направи предложение до възложителя за прекратяване на настоящата обществена поръчка на основание чл.110, ал.1, т.5 от ЗОП, тъй като е установила нарушения при откриването и провеждането на настоящата обществена поръчка, които не могат да бъдат отстранени, без това да промени условията, при които е обявена процедурата, съгласно мотивите посочени по-горе.

Ето защо и на основание чл.110, ал.1, т.5 от ЗОП комисията единодушно реши и предлага на възложителя – кмета на община Мъглиж, обявената обществена поръчка чрез публично състезание по реда на ЗОП с предмет: Избор на изпълнител на строително – монтажните работи за реализиране на строеж: „Ремонт и рехабилитация на уличното платно на ул.”Зора” между о.т.365-435 и ул.”Детелина” между о.т.435 – 432 в гр.Мъглиж”, 

да бъде прекратена, тъй като установи нарушения при откриването и провеждането на настоящата обществена поръчка, които не могат да бъдат отстранени, без това да промени условията, при които е обявена процедурата, съгласно мотивите посочени по-горе.

Настоящият протокол се състави и подписа на 15.03.2021г. в 16:30 часа без възражения и особени мнения на членовете на комисията, като към него се приложиха 3 броя оферти, заповедта за назначаване на комисията, протокола по чл.48, ал.6 от ППЗОП и декларациите на комисията. 
Приложение: съгласно текста.

Комисия:
Председател: п. п. (чл.4, §2 и чл.6, §3 от Регламент (ЕС) 2016/679 )



адв. Петър Първанов

и 

Членове: 

п. п. (чл.4, §2 и чл.6, §3 от Регламент (ЕС) 2016/679 )   п. п. (чл.4, §2 и чл.6, §3 от Регламент (ЕС) 2016/679 )

1.
Деляна Емануилова

2. Инж. Гергана Иванова
Предал: п. п. (чл.4, §2 и чл.6, §3 от Регламент (ЕС) 2016/679 ) / адв. Петър Първанов – председател на комисията/
Приел п. п. (чл.4, §2 и чл.6, §3 от Регламент (ЕС) 2016/679 ) / д-р Душо Гавазов – кмет на община Мъглиж /
Дата на приемане и предаване:  15.03.2021 год.
